Familien er utbredt i Sør- og Mellom-Europa, Tyrkia, Japan og Nord-Amerika. Denne familien kan være et av ganske få eksempler på en dyregruppe som har flesteparten av sine arter i Europa. På grunn av sin antatt dårlige spredningsevne er denne familien, sammen med de andre familiene i Cyphophthalmi, regnet som nyttige modellorganismer i studiet av mønstre i biogeografi, ved at de viser sammenhenger mellom landområder langt tilbake i tid.